เนื่องจากมีอะไรกับแฟนแล้วเกิดพลาดจึงซื้อยาคุมฉุกเฉินมากินชนิดแบบ1เม็ดในวันที่15พอผ่านไป1สัปดาห์ในวันที่19-20-21-22มีเลือดออกเป็นสีแดงสดและในวันที่23ก็หายพอวันที่24ก็มีมาเล็กน้อยเป็นสีน้ำตาลไม่รู้ว่าเป็นเลือดประจำเดือนหรือเกิดจากผลข้างเคียงของยาปกติแล้วประจำเดือนจะมาวันที่30ตลอด3เดือนที่ผ่านเลยอยากรู้เป็นเพราะอะไรจะท้องไหมแล้วประจำเดือนรอบต่อไปจะมารึป่าว
สวัสดีค่ะ หากได้ทานยาคุมฉุกเฉินในวันที่ 15 ต.ค. แล้ววันที่ 19-22 ต.ค.และ 24 ต.ค.ได้มีเลือดออกมา ซึ่งโดยปกติ ไม่ใช่ช่วงวันที่ที่ประจำเดือนควรจะมา เลือดดังกล่าวก็ถือเป็นผลของยาคุมฉุกเฉินได้ค่ะ ซึ่งการที่มีเลือดออกก็แสดงว่าไม่น่ามีการตั้งครรภ์เกิดขึ้น อย่างไรก็ตาม หากจะให้แน่นอน ก็อาจลองตรวจหาการตั้งครรภ์ดู โดยให้ตรวจหลังจากที่มีเพศสัมพันธ์ครั้งสุดท้ายไปแล้วอย่างน้อย 2 สัปดาห์ค่ะสำหรับประจำเดือนในรอบต่อไปนั้น ก็อาจมาช้ากำหนด โดยอาจหลังจากที่มีเลือดออกไปแล้วประมาณ 2 สัปดาห์ค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ โดยจะช่วยป้องกันการตั้งครรภ์ได้ประมาณ 58%-95% ค่ะ